
PRECEDENTE 


Doi tineri francezi Valentin si Luis debarcá în Chile, plecați 
fiind în căutarea aventurilor si a unei frumoase chiliene, Dona 
Rosario del Valle, de care era îndrăgostit Luis de Prebois-Crance. 
În aceiaşi vreme, la Santiago de Chilie, un grup de zece patristi, 
făcând parte din „Inimile întunecate”, este condamnat la moarte, 
din ordinul generalului Bustamente. 

Don Tadeo de Leon, şeful patriotilor, scapă însă cu o rană 
superficială. In momentul când să fugă însă, este răpit de doi 
oameni, care-l dac în casa curtezanei Linda - fosta lui soție pe 
vremuri - vrând să-l întrebe unde se află fata lor. 

In timp ce mai e leşinat, Don Tadeo e privit cu ură de Linda, 
care exclamă: „Trebuie să-l fac să suporte flăcările iadului...” 


(Continuarea capitolului 6 „Linda”, din numărul 1). 


Femeia rămase o clipă nemişcata, ascultând zgomotul pasilor 
ce se îndepărtau, apoi, când totul reintră în tăcere, se repezi la 
uşă, zăvorând-o: după aceia, se apropie de rănit, care nu dădea 
nici un semn de viaţa şi aruncă asupra lui o privire lungă şi tristă. 

Această femeie, care avea 30-35 de ani, nu părea să aibe nici 
20. Era foarte frumoasă, dar frumuseţea ei te depărta, parcă. 
Totul la dânsa, vorba, gesturile, ucideau simpatia şi-ţi impunea 
nu respectul, ci, mai mult, teama. 

Singură, în această cameră luminată de focul tremurător al 
unei torţe, în faţa acestui rănit palid şi însângerat, ea semăna 
mai curând cu o vrăjitoare care se pregătea să îndeplinească o 
operă misterioasă şi înspăimântătoare. 

Necunoscutul era un om de vreo 45 de uni, de statură înaltă şi 
bine proportionat. Trăsăturile sale erau frumoase, fruntea nobilă, 
iar chipul sincer şi hotărât. 

Femeia râmase mult timp adâncită în aceasta mută 
contemplare. Sânul ei se ridica cu repeziciune, iar sprâncenele 
sale, din ce în ce mai încruntate, arătau că ea pune mare 
însemnătate pe revenirea la viaţa a acestui om. 

Buzele strânse, lăsară să scape cuvintele: 

— lată-l. De data aceasta e în puterea mea; îmi va răspunde 
sau nu? Mai bine îl lăsam să moară. Ce-a făcut cu fiica mea pe 
care a răpit-o? Vreau să mi-o dea îndărăt. Trebuie, dacă ar fi să-l 
fac să suporte flăcările iadului... 

Linda scoase, o sticluţă de la sân şi ridică capul 
necunoscutului, i-o apropie de nări. 

Fu un moment de aşteptare supremă. Rănitul suspină adânc şi 
întredeschise, încet, ochii. 

— Unde mă găsesc? 

— In siguranţă. 

Sunetul acestei voci produse asupra rănitului efectul unei 
comotii electrice. Se ridică, brusc şi privind în jurul lui, spuse plin 
de dezgust, groază şi mânie. 

— Cine a vorbit? 

— Eu, răspunse femeia mândru. 

— Ea, mereu ea, suspină bărbatul, căzând sleit pe pernă. 

— Da, Don Tadeo, eu, mereu eu... eu acela care te-am salvat, 
deşi d-ta mă respingi... 


— N-a fost mare lucru pentru d-ta. Esti ín bune legáturi cu 
călăii mei. 

La acest răspuns jignitor, femeia nu-şi putu reţine o mişcare 
de ura. 

— Nu mă insulta, Don Tadeo de Leon. Sunt femeie şi te afli la 
mine acasă. 

— Da, am uitat, răspunse el ironic, el mă aflu la d-ta: fii dar 
aşa de bună să-mi spui pe unde pot ieşi cât mai curând. 

— Nu te grăbi, Don Tadeo. Acum eşti lipsit de puteri. Dacă faci 
numai câţiva paşi în stradă, cazi, spre a fi ridicat de agenţii forţei 
publice. Şi îţi jur că de astă dată nu mai intervin. 

— Şi cine-ţi spune, Doamnă, că nu prefer mai curând plăcerea 
de a mai fi executat odată, decât aceia de a má afla cu d-ta? 

— Ascultă-mă, Don Tadeo. Soarta ne-a pus iar faţă în faţă. 
Dacă mai trăieşti încă, asta e mulţumită aurului cu care i-am 
cumpărat pe soldaţii care trebuiau să te omoare. Ne vom 
despărţi acum pentru a nu ne mai vedea, apoi, toată viaţa. Îmi 
datorezi viaţa trebuie aşadar sá má asculti. 

— De ce mi-ai salvat viaţa? Mă cunoşti prea puţin, dacă crezi 
c-o să mă înduioşezi cu lacrimile d-tale. Prea mult timp ţi-am fost 
sclav. Azi te cunosc, LINDA, ibovnica generalului Bustamente şi 
n-ai ce să aştepţi de la mine. Nu-ţi voi răspunde. Te-am iubit 
atunci când ai fost fecioară curată şi neprihănită, atunci când te 
numeai simplu Maria, dar pe Linda, curtezana nereusitá, pe 
această femeie care are semnul lui Cain pe frunte, pe creatura 
asta mizerabilă n-o cunosc. Inapoi, doamnă, nu e nimic comun 
între d-ta şi mine. 

Femeia îl ascultase, tremurând de furie şi ruşine. Când el 
încetă, ea îi strânse braţul cu putere, apropiindu-şi obrazul de al 
lui. 

— Ai spus totul? Nu mai ai nimic să adaugi? 

— Nimic, doamnă, răspunse el dispreţuitor. Cheamá-ti asasinii 
dacă pofteşti; sunt gata să-i primesc. 

Şi, indiferent, se lăsă să cadă pe pat. 


Cap. 7 
Sot si sotie 


Dona Maria, cu toatá noua si usturátoarea insultá primitá, nu 
deznădăjdui. 

Din nenorocire, Dona Maria nu şi dăduse niciodată osteneala 
să studieze pe omul pe care-l sedusese şi pe care frumuseţea ei 
îl subjugase. Don Tadeo nu fusese în ochii ei decât un sclav 
supus, aşa că ea nu putea să-l ghicească puternica energie care 
făcea temelia caracterului său de neînvins. 

Chiar povestea dragostei lor, era o dovadă a acestei energii de 
fier. 

Dona Maria, în vârstă atunci de 14 ani, locuia împreună cu 
tatăl ei, într-o hacienda în apropiere de Santiago. Mama ei 
murind la naştere, fusese crescută de o mătuşă, care nu lăsă pe 
nici un amorez să dea târcoale nepoatei sale. Pe Don Tadeo nu-l 
iubise niciodată: prin el putea doar să scape de viaţa plicticoasa 
de la tara şi cicălelile mátusi. 

Don Tadeo, orbit de pasiunea sa, suportă fără să se plângă, 
jugul femeiei iubite, dar într-o zi, când i se luă ceața de pe ochi, 
măsură, cu groază, adâncimea prăpastiei în care-l aruncase 
această infernală creatura. 

De la Maria căpătase o fetiţă, un heruvim blond, acum în 
vârstă de 15 ani, pe care-o adora. De aceia de aproape 4 ani se 
despártise de nevastă-sa, pentru a i da fetei o educaţie aşa cum 
se cuvenea, întrucât Linda se lansase într-o viaţă de scandaluri. 

Intr-o zi Don Tadeo se înfăţişă acasă la nevastá-sa şi fără să 
spună o vorbă îşi „răpi” fiica. Trecuseră 10 ani de atunci şi 
curtezana nu-şi mai revăzu copilul. Şi atunci un simtámánt nou 
se zămisli în sufletul acestei femei. Nici ea nu-şi dădea seama de 
el, voia însă, neapărat să-şi revadă copilul. 

Toate stáruintele ei fură zadarnice. Tadeo rămase mut şi surd. 
El luase, atâtea măsuri încât toate încercările Mariei de a-şi 


regási fiica, rámaserá fárá rezultat. 

— Astept, fácu Tadeo. 

— Pe cine? 

— Pe asasinii care aşteaptă fără îndoială semnul d-tale, în caz 
că nu-ţi voi spune unde îţi este fiica. 

— Don Tadeo, se poate oare să ai despre mine o astfel de 
părere urâtă? Cum poţi să crezi că după ce te-am salvat, le-aş 
putea da pradă călăilor d-tale? 

— Mai şti păcate? răspunse el, ironic. Inima femeilor e o 
prăpastie pe care niciodată nu o va putea măsura un bărbat. 

— Don Tadeo, ştiu că nu merit mila d-tale, dar eşti gentilom şi 
dacă, salvándu-ti viaţa nu-ţi merit stima, cel puţin mila d-tale o 
cerşesc! 

— Ai dreptate. lartă-mă că în primele clipe am spus oarecare 
cuvinte, dar mi-a fost cu neputinta si má stăpânesc. Ingáduie-mi 
deci să-ţi mulţumesc pentru cele ce ai făcut pentru mine şi să mă 
retrag. 

Făcu o plecáciune batjocoritoare femeii şi voia să se apropie 
de uşa salonului. 

— Un cuvânt, doar, spuse Linda. 

— Vorbiti, doamna! 

— Esti hotárát sá nu-mi spui unde se aflá fiica mea? 

— A murit! 

— Moartă! striga ea, înspăimântată. 

— Pentru d-ta, da, răspunse el, surázánd rece. 

— Iti propun deci un târg. 

— Un târg? 

— Da. 

— Ideea mi se pare foarte originala. 

— Ascult, dar vezi că timpul trece şi... 

El se asezá, surâzător, într-un fotoliu, parcă ar fi fost în vizită 
la vreun prieten. 

— Don Tadeo, de 10 ani de când ne am despărţit, multe 
lucruri s-au întâmplat! 

— Da, răspunse el politicos. 

— Nu-ţi voi vorbi de mine, căci viaţa mea îţi e cunoscută. 

— Foarte puţin. 

Ea îi arunci o privire de fiară. 

— Voi vorbi deci de d-ta. 

— De mine? 

— Dă, de d-ta, al cărui patriotism şi idei politice nu-ţi absorb 


tot timpul ca sá nu ti tăgădui câteva clipe pentru bucurii şi emoţii 
mai intime. 

— Ce vrei să spui? 

— Şti perfect despre ce e vorba. 

— Doamna! 

— Obosit de iubirile trecătoare ale femeilor de teapa mea, 
cauţi într-o inima neştiutoare de fată emoţiile pe care celelalte 
femei nu ti le-au dat; într-un cuvânt, eşti îndrăgostit de o fată, 
demnă să-ţi fie soţie. Din fericire şi eu trăiesc! 

Don Tadeo fixa asupra femeii sale o privire adâncă. 

— Cum, şti...? Ai aflat?... întrebă cu uimire foarte bine jucată. 

— Numele el este Rosario del Valle, răspunse ea, bucuroasă 
de aşa zisul efect ce-l constată la Tadeo. Toată lumea ştie şi 
toată lumea vorbeşte de asta în Santiago! Dar mie puţin îmi 
pasă. Da-mi înapoi fata şi fă ce vrei! 

— Iti spun că te înşeli. 

— La ora asta, făcu mai departe Maria rece, această femeie se 
află în mâinile agenţilor mei! 

— Ce înseamnă asta? strigă el, agitat. 

— Am răpit-o. Peste câteva clipe ea va fi aici. Dacă nu-mi spui 
unde e fiica mea, sau nu mi-o dai înapoi... 

— Ce-o să faci? întrebă Tadeo, încrucişându-şi braţele pe 
piept. 

— Am s-o ucid! 

Don Tadeo izbucni într-un râs nervos, care o îngheţă de 
spaimă pe curtezană. 

— Ai s-o ucizi? Ucide-o deci! Şi acum cheamá-ti călăii! 

Linda sări că o leoaică rănită şi deschizând o uşă, strigă: 

— Intratii! 

In prag apărură cei doi oameni care-l aduseseră pe Tadeo. 
Fiecare avea un pumnal în mână. 

— Acum vă recunosc, spuse gentilomul celor doi oameni care 
stăteau amenintátori spre dânsul. 


CAP. 8 


Inimile intunecate 


Aşa precum am văzut, mulţimea se risipise îndată după 
executarea patriotilor. Fiecare ducea, în fundul inimei, nădejdea 
de a răzbuna într-o zi, vieţile atât de nobil căzute pe altarul 
patriei. 

Totuşi, piaţa nu era atât de pustie, pe cât părea. Câţiva 
oameni, strânşi, în mantalele lor şi cu borurile pălăriilor lăsate 
peste ochi, se grupaserá nu departe, discutând cu însufleţire si 
aruncând priviri temătoare în jurul lor. Erau câţiva din partidul 
patriotilor. Cu toată spaima ce domnia asupra oraşului, 
obtinuserá de la arhiepiscopul de Santiago, foarte devotat 
partidului liberalilor, ca tovarásii lor căzuţi sub gloanţe să capete 
un mormânt demn de ei. 

Nimic nu le scăpase din dramă lugubră ce urmă după 
execuţie. 

Văzuseră pe Don Tadeo sculându-se ca o fantoma, de pe 
movila de cadavre, auzi a cuvintele pe care le pronuntase si 
voiau tocmai să se îndrepte spre dânsul, când deodată apărură 
cei doi necunoscuţi care luară cadavrul cu ei. 

Această răpire, a unui om pe jumătate mort, îi uimi în cel mai 
mare grad. După ce schimbară câteva cuvinte, doi dintre ei 
începură să-i urmărească pe cei doi necunoscuţi, spre a cunoaşte 
probabil scopul răpirii, în timp ce ceilalţi, în număr de 12 înaintau 
spre mijlocul pieţei. 

Se aplecară asupra corpurilor întinse la picioarele lor, 
nădăjduind că scăpase şi altul dar cele nouă victime erau moarte 
de-a binelea. Văzând că nimeni nu mai mişcă, un om se depărta 
de grup şi bătu la una din porţile catedralei. 

— Cine-i acolo? întrebă o voce. 

— Acela pentru care noaptea nu e întunecoasă, răspunse omul 
care bătuse. 


— Ce vrei? 

— Nu e scris: bate şi ti se va deschide? 

— Patria! răspunse vocea dinăuntru. 

— Sau răzbunarea! 

Poarta se deschise şi apăru un călugăr. 

Gluga îi acoperea trăsăturile fetii. 

— Ce vor „Inimile întunecate”? 

— O rugăciune pentru fraţii lor morţi! 

— Intoarcere la aceia care te-au trimis: vor fi satisfácuti. 

— Mulţumesc! răspunse necunoscutul şi după ce se înclină 
înaintea călugărului, se înapoia la tovarăşii săi. 

In timpul lipsei sale, aceştia depuseseră cadavrele pe nişte 
brancarde ascunse sub arcadele pieţei. 

Peste câteva minute, o lumină strălucitoare inundă piaţa. Se 
deschisese catedrala. Se zărea interiorul luminat şi prin poarta 
principală se văzu un lung şir de călugări. Fiecare din el ţinea o 
lumânare în mână; psalmodiau liturghiile morţilor. 

In aceiaş clipă uşile palatului guvernamental se deschiseră ca 
prin farmec şi un escadron de /anceros, în fruntea căruia se afla 
generalul Bustamente, înainta spre procesiune. 

Când călugării şi soldaţii fură faţă în faţă toată lumea se opri, 
ca la comandă. Cei doisprezece necunoscuţi, grupaţi în jurul 
fântânei care făcea centrul pieţei, aşteptau cu nerăbdare 
deznodământul acestei scene. 

— Ce înseamnă procesiunea aceasta? întrebă generalul. 

— Înseamnă, răspunse un călugăr, că am ridicat victimele dvs. 
şi acum vrem să ne rugăm pentru ei. 

— Cine sunteţi voi? 

— Eu, răspunse călugărul trăgându-şi gluga de pe cap, sunt 
arhiepiscopul de Santiago, primatul Statului Chili, învestit de 
Papa cu puterea de a lega şi dezlega pe pământ! 

In America spaniolă, totul se încovoaie fără şovăială înaintea 
religiei lui Christos. Singura putere supremă cu adevărat 
atotputernică, este aceia a preoţilor. Nimeni, oricât de ridicat i-ar 
fi rangul sau social, nu încearcă sa lupte contra lor: Ştie că va fi 
distrus. 

Generalul încruntă din sprincene; se lovi peste frunte, dar fu 
constrâns să se declare învins. | 

— Monseniore, iertaţi-mă. In timpurile acestea tulburi, de 
discordie civilă, confunzi uneori prietenii cu vrăjmaşii: nu ştiam 
că Înălţimea Voastră a poruncit rugăciuni pentru cel căzuţi şi că 

doriţi în persoana să vá achitati de această misiune. Má retrag. 

Patrioti, între timp, se ascunseserá îndărătul aripilor pieţei. 
Mulțumită întunericului, nu fuseseră văzuţi de general. De îndată 
ce acesta dispăru, la un semn al arhiepiscopului, toate cadavrele 
fură duse înlăuntrul catedralei. 

— Feriti-vá de acest om, monseniore, murmură unul din 
necunoscuţi, la urechea arhiepiscopului. Retrăgându-se, v-a 
aruncat o privire de tigru. 

— Frate, sunt gata să sufăr orice chin, răspunse preotul. 

Serviciul începu. De îndată ce se sfârşi patriotii se retraseră, 
după ce multumirá călduros arhiepiscopului pentru crestineasca 
lui purtare, faţă de fraţii lor morţi. De abia făcură câţiva paşi în 
strâmta uliţă, că doi oameni se ridicară de dindărătul unui car 
răsturnat şi apropiindu-se de ei, şoptiră cu o voce scăzută! 

— Patria! 

— Răzbunarea! 

Cei doi oameni înaintară. 

— Ei, aţi aflat ceva? întrebă unul necunoscuţi, care părea să 
fie şeful. 

— Tot ce ne-a fost cu putinţa să ştim. 

— Unde a fost transportat Don Tadeo? 

— La Linda acasă. 

— La ibovnica generalului Bustamente! Prieteni, să ştiţi că e în 
primejdie de moarte. ll lăsăm să fie asasinat fără a încerca să-l 
salvăm? 

— Ar fi o laşitate! 

— Cum ne putem introduce în casă? 

— Nimic mai uşor: zidurile gradinei sunt foarte joase. 

— Atunci să nu mai pierdem vremea! 

Patriotii începură a alerga, din toate puterile spre cartierul 
Canadilla, acolo unde se afla casa Lindei. Peste puţin ajunseră 
dar nici o rază de lumină nu străbătea prin ferestre: casa părea 
pustie. 

Necunoscuţii săriră în grădină, apoi se apropiară cu paşi de lup 
de o mică ferestruică, prin care străbătea o luminitá aproape 
invizibilă. Erau la o depărtare de câţiva paşi de această 
ferestruică, când, deodată, zgomotul unei lupte ajunse la 
urechile lor: un strigăt groaznic, răsună urmat apoi de înjurături 
şi blesteme. 

Sărind ca nişte şacali, necunoscutii, care îşi acoperiră faţa cu 
câte o mască de catifea neagră, sparseră fereastra care zbură în 

mici fáráme ti se gásirá fii salon. Era si timpul! 

Cu un taburet Don Tadeo spársese capul unui bandit, care 
acum agoniza la pământ, al doilea bandit însă, îl ţinea cu putere 
sub genunchi şi tocmai voia să-i împlânte un pumnal în piept. 

Cu un foc de pistol, unul din necunoscuţi îi zbură creierii şi 
mizerabilul se rostogoli la pământ, lângă tovarăşul său; care-şi 
da ultimul suspin. 

Don Tadeo se ridica repede de jos. 

— Credeam c-o să mor! Vă mulţumesc, Caballeros! 

Curtezana, cu trăsăturile contractate de ură, privea cu 
nedumerire spre mascatii care intraseră în salon. Era atât de 
sigură de răzbunarea ei şi uite acum! 

— Fără supărare, doamnă, spuse Don Tadeo batjocoritor. Sunt 
sigur că imaginaţia d-tale va găsi vreun mijloc de revanşă! 

— Nádájduiesc. 

— Puneti mána pe dánsa, porunci seful mascatilor, legati-o 
bine de pat si bágati-i un cálus în gură. 

— Nebunilor, stiti cine sunt eu? 

— Pentru oamenii cumsecade, sunteţi o femeie fără nume. 
Libertinii v-au dat numele de Linda şi sunteţi ibovnica generalului 
Bustamente. Vedeţi, aşa dar că vă cunoaştem!... 

— Bágati de seama! Cine mă insulta, nu rămâne nepedepsit! 

— Nu vá insultam, dar vrem să nu ne cásunati, deocamdată, 
nici un rău. Va vom judeca peste câteva zile! 

— Să ma judecaţi? Pe mine? Dar cine sunteţi dvs.? 

— Cine suntem? Bine... aflaţi dar... suntem „Inimile 
întunecate”! 

La auzul acestor cuvinte, femeia fu cuprinsă de un tremur 
puternic şi făcu câţiva paşi îndărăt, în prada unei spaime 
grozave. 

— Doamne, sunt pierdută! şi căzu fără cunoştinţă. 

La un gest al şefului, un mascat o legă de piciorul patului; apoi 
îi băgă un căluş în gură. 

Curând toţi prăsiseră casa, ducându-l si pe Tadeo cu ei, fără să 
se sinchisească de cele două cadavre rămase în urma lor. 

Inainte de a pleca, şeful lăsase pe masă un pergament, în care 
înfipsese un pumnal. 

Pe pergament erau mâzgălite aceste cuvinte de straşnica 
semnificaţie: 


„Trădătorul Bustamente are un răgaz de 93 de zile. 

Inimile întunecate”. 


CAP. 9 


În stradă 


În strada, la un semn al şefului, mascatii se risipiră în diferite 
direcţii. 

Şeful se întoarse apoi spre Don Tadeo. 

Acesta, slăbit de sângele pierdut şi de lupta sa de mai 
adineauri, se sprijinise de zidul casei, pe jumătate leşinat. 

Incidentele din noaptea asta îi tulburau creierul. Necunoscutul 
îl examină timp de câteva minute, apoi, apropiindu-se de el, îi 
puse mâna pe umăr: gentilomul tresări ca şi cum ar fi primit o 
comotie electrica. 

— Ei, ce-i Don Tadeo? De abia intrat în luptă si îţi si pierzi 
curajul? 

Rănitul scutură, trist, din cap. 

— D-ta, căruia niciodată furtunile revoluţionare nu i-au 
încovoiat fruntea, D-ta, care în împrejurările cele mai grele erai 
cel mai viteaz? lată-te acum galben şi abătut, fără credinţă în 
prezent, fără speranţă în viitor, fără putere şi fără curaj în faţa 
amenințărilor unei femei! 

— Femeia aceasta e un diavol! 

— Dă o încolo! Uită ura aceasta şi aminteste-ti doar cine esti! 
Fii la înălţimea misiunii care ţi-a fost impusă! 

— Ce vreţi să spuneţi? 

— Crezi oare că Dumnezeu, care te-a scăpat, astă noapte de 
la o moarte sigură, n-are planuri în privinţa d-tale? Frate, viaţa 
asta care ţi-a fost înapoiată, nu-ţi mai aparţine d-tale, ci Patriei! 

Urmă o clipă de tăcere. 

Don Tadeo părea în prada unei adânci deznădejdii. 

— Dumnezeu mi-e martor că singura mea dorinţă, singura 
meu fericire, ar fi să-mi văd ţara liberă. Dar d-ta ştii că din sclavi 
nu poţi face cetăţeni liberi. Slugărnicia distruge moralul, 
murdăreşte sufletul şi degradează inima. Multe generaţii vor 

trece, páná ce locuitorii vor fi apti sá formeze un popor. 

— Cu ce drept judeci planurile Providentei? Cu cát o victorie e 
mai mare, cu atáta e si cáderea mai teribilá! 

— Cine esti d-ta care sti să vorbeşti atât de frumos? Cine îţi dá 
dreptul să-mi vorbeşti astfel? Cine eşti? 

— Ce-ţi pasă cine sunt? 

— Totuşi. 

— Sunt acela care ţi-a salvat viaţa acum câteva minute. Asta 
să-ţi ajungă. 

— Nu, d-ta îţi ascunzi trăsăturile sub o mască. Vreau să te 
cunosc. 

La aceste vorbe, necunoscutul îşi smulse masca şi razele lunii 
luminară un obraz cu trăsături hotărâte şi accentuate. 

— Don Gregorio Peralta, ştiam eu! strigă ránitul. 

— Eu, ráspunse Peralta, care era un tánár de vreo 30 de ani. Si 
nu pot înţelege de ce şeful Răzbunătorilor este atât de 
descurajat! 

— De unde şti? Niciodată nu ţi-am spus. 

— D-ta fiind condamnat la moarte, eu am fost ales Rege al 
întunecimilor, în locul d-tale. Moartea te dezleagă de jurământul 
de tăcere impus de fraţi. Toţi am aflat deci că d-ta ne-ai fost şef, 
că d-ta ai făcut din asociaţia noastră o putere. Slavă Domnului că 
ai scăpat şi-ţi vei putea relua locul pe care încrederea noastră ţi 
l-a dăruit. Vei redeveni Regele întunericului! Adu-ţi însă aminte 
că noi suntem Răzbunătorii, că trebuie sa fim fără milă pentru 
noi şi pentru alţii şi că un singur sentiment trebuie să ne 
călăuzească sufletele: iubirea de patrie! 

Don Tadeo, ridică, semet, capul. 

— Mulţumesc, Don Peralta pentru frumoasele d-tale cuvinte. 
Don Tadeo nu mai exista, călăii l-au ucis astă noapte. Nu mai 
există decât Regele întunericului, şeful nemilos al Inimilor 
Intunecatei. Nenorocire celuia pe care cerul îl pune în drumul 
meu! Îl voi călca în picioare! De astăzi înainte nu mai sunt un om, 
ci sabia răzbunătoare, îngerul care luptă pentru patrie! 

Trăsăturile atât de nobile şi frumoase ale lui Don Tadeo, se 
insufletiserá; ochii săi aruncau scântei. 

— Insfársit, strigă Don Gregorio vesel, aşa te-am vrut! 

— De acum începe o luptă fără milă, fără crutare, care nu se 
va sfârşi decât cu înfrângerea vrăjmaşilor noştri. Nenorocire lor! 

— Să plecăm cât mai repede. 

— Unde? Eu sunt doar mort? râse Tadeo. Nici casa nu mai am. 

— Mâine însa, când vrájmasii noştri vor auzi că ai înviat, 
deşteptarea le va fi groaznica. Mâine vor afla cu spaimă că 
atletul de neînvins, pe care-l credeau praf şi pulbere, e din nou în 
picioare şi gata să reînceapă lupta. Acum, daca vrei, vino la 
mine. Sau poate vrei să ceri adăpost Donei Rosario? 

Don Tadeo, care-l luase pe Don Gregorio de braţ, se opri 
deodată tremură din tot corpul şi o sudoare rece îi inundă faţa. 

— Doamne, striga el deznădăjduit, am uitat! 

Don Gregorio se sperie de starea în care îl vedea. 

— Ce e cu d-ta? 

— Şarpele asta pe care nu l-am călcat în picioare... mi-a făcut 
o oribilă ameninţare. 

— Mă îngrozeşti. Ce e? 

— Din ordinul ei. Dona Rosario a fost răpită astă noapte. Cine 
ştie dacă n-a şi ucis-o până acum?... 

— Ar fi îngrozitor. Ce e de făcut? Cred, să zburăm la Dona 
Rosario! 

— Sunt rănit; de abia că mă pot ţine pe picioare. 

— Când n-o să mai poţi merge o să te duc eu. 

— Mulţumesc, frate şi Domnul să ne vie în ajutor. 

— Cei doi oameni, sprijinindu-se unul pe altul, se repeziră 
înspre locuinţa aceleia pe care voiau s-o salveze. 

Cu toată voinţa şi curajul sau, Don Tadeo simţi că puterile îl 
părăsesc. Nu se ţinea pe picioare, decât cu mare greutate. 

In acest moment se auzi zgomotul unei galopade, câteva torţe 
scânteiară şi nu departe apăru o trupă de călăreţi. 

— Cine sunt oare aceşti călăreţi care îşi bat joc de ordonantele 
guvernatorului şi călăresc în noapte? se întrebă Gregorio. 

— Să ne oprim, propuse Don Tadeo. Văd scânteind câteva 
uniforme. Or fi spionii Ministrului de Război. 

— Nu záu, e chiar domnul General Bustamente în persoană! 

— Merge probabil la Linda. 

Călăreţii nu mai erau decât la o mică depărtare. Cei doi 
oameni, temându-se de a nu fi surprinşi, se ascunseră într-o 
strada laterală. Generalul şi escorta sa trecu pe lângă ei, fără să-i 
observe. 

— Sa ne depărtăm, spuse Gregorio. 

Tovarăşul său făcu o sfortare supremă şi cursa reîncepu. 

Mergeau de vreo 10 minute când, deodată auziră zgomot de 
copite. 

— Ce-o mai fi şi asta? Oare toată populaţia din Santiago 

rátáceste astá noapte prin oras? 

O voce de femeie se auzi prin noapte. Cerea ajutor. 

— Carajas, se auzi o voce brutala de bărbat, fă-o să tacă. 

Sunetul acestei voci ajunse până la Don Tadeo şi Don Gregorio 
şi un tremur înfiora mădularele acestora. Ştiau acum ce aveau să 
facă; să-şi dea viaţa pentru a o scăpa pe aceia care cerea ajutor. 

— Ce-i asta? se auzi o altă voce, oprindu-şi calul. 

În mijlocul drumului se aflau doi oameni care păreau că vor să 
bareze calea călăreţilor. 

Noii veniţi erau în număr de cinci. Unul din el ţinea pe şea, 
lângă dânsul, o femeie. 

— Inapoi, altfel e vai vouă! strigă acela care vorbise mai 
adineauri. 

— Nu treceti mai departe, dacá nu eliberati femeia pe care ati 
rápit-o. 

— Aşa crezi? ránji cáláretul. 

— Incearcá atunci! fácu Don Gregorio, inarmándu-si pistoalele, 
gest imitat si de Don Tadeo, care primise si el, de la Gregorio, o 
pereche de pistoale. 

— Pentru ultima oará, retrageti-vá! strigá cáláretul. 

— Nu. _ 

— O să trecem atunci peste voi. Inainte! strigă el. 

Cei cinci călăreţi, cu sabia în mână se repeziră, în goana cea 
mai mare spre cei doi oameni care nu făcură nici un gest spre a-i 
ocoli. 

CAP. 10 
Spadasinii 


Într-un capitol trecut am văzut cum cei doi fraţi părăsiseră 
Valparaiso, îndreptându-se spre Chili, ducând ca şi Bias, toată 
averea lor cu dânşii, dar având, asupra filosofului grec marele 
avantaj de a fi plini de speranţe şi iluzii: două cuvinte rari, 
adeseori în viaţă, n-au aceiaş însemnătate. 

După un drum destul de lung, cei doi tineri se opriseră să 
doarmă peste noapte într-un mizerabil ranch, construit din crengi 
uscate şi noroi, al cărui trist schelet se ridica pe marginea 
şoselei. 

Locatarul acestei nenorocite cocioabe, un sărman peon, a 
cărui viaţă se trecea păzindu-şi dobitoacele, le făcu călătorilor o 
primire foarte călduroasă. Fericit că poate să ofere ceva, el 
împărţi bucuros cu dânşii bucata sa de charqui - carne uscată la 
soare - şi farina tostada - făină prăjită - toate acestea stropite cu 
câteva păhărele de chicha, o băutură destul de proastă. 

Francezii, care erau rupti de foame, sărbătoriră aceste 
mâncăruri necunoscute lor şi după ce se încredinţară că şi caii 
căpătaseră a/falfa lor, se culcară pe un muşuroi de frunze uscate, 
un pat minunat pentru oameni obosiţi. 

La răsăritul soarelui, cei doi aventurieri întovărăşiţi mereu de 
Cesar, care uimit de aceasta noua viaţă, alerga cu limba scoasă 
după ei, o luară din nou la drum, după ce îşi multumirá gazda cu 
câţiva reali. 

Viaţa de acum, atât de diferită de aceia pe care o trăiseră 
până atunci, era pentru ei plină de farmece necunoscute. Erau 
fericiţi ca nişte şcolari în vacantă. Simteau că trăiesc cu 
adevărat. 

Intre Valparaiso şi Chile era o depărtare de vreo 35 de leghe. 
Şoseaua era frumoasă, largă şi bine întreţinută. Pentru un turist 
era însă foarte monotonă şi lipsită de interes. Vegetaţia e rară şi 

la cea mai micá adiere de vánt se ridicá Ín aer un praf foarte fin. 
Cei cátiva arbori care cresc la o mare distantá unul de altul, sunt 
slabi, rahitici si arsi de vánt si de soare. 

Uneori vezi zburând, la mari înălţimi, ca nişte puncte negre în 
cerul albastru, renumiţii condori din Chili, vulturii Anzilor, sau 
păsările răpitoare care îşi caută vreo pradă. 

Pentru tineri noştri eroi. Insă, drumul părea minunat, iar 
călătoria pur şi simplu delicioasă. 

Erau doar în America, călcau doar în picioare pământul Noului 
Continent pe socoteala căruia se istoriseau atâtea întâmplări 
minunate! 

Cei doi tineri, cărora evenimentele politice ale Republicii 
Chiliene le erau cu desăvârşire indiferente şi care nu ştiau, deci, 
cele ce se petreceau, la orele 11 seara se aflau la vreo leghe 
depărtare de Santiago, exact în momentul când cei 10 patrioţi 
chilieni cădeau în Placa Mayor, sub gloanţele soldaţilor 
generalului Bustamente. 

— Să ne oprim aici, spuse vesel Valentin: să mai lăsăm caii să 
rásufle. 

— De ce? E târziu. Mai bine înaintăm. Poate mai găsim vreun 
hotel deschis. 

— Viti, iubitule, că te afli în America? râse Valentin. La ora 
asta, toată lumea doarme pe aici, iar uşile sunt zăvorite. 

— Ce ne facem atunci? 

— Rămânem aici, dragă! Noaptea e minunată, cerul plin de 
stele şi aerul plin de miresme adormitoare. Ce-am putea dori 
ceva mai bun? 

— Facă-se voia ta, râse Luis. 

— O să avem timp să mai stăm şi de vorbă! 

— Păi de dimineaţă numai asta facem. Am vorbit de toţi şi de 
toate, numai despre ce trebuia, n-am vorbit! 

— Lămureşte-mă mai bine. 

— Uite ce-i, frate. Noi nu ştim ce aventuri ne aşteaptă In tara 
asta necunoscuta, aşa că înainte de a pătrunde în ea, aş mai 
vrea sa stăm putintel de vorba. 

Tinerii uşurară caii de şei şi de căpestre, pentru ca să poată să 
pascá mai linistiti si trântindu-se ia pământ, îşi aprinseră câte o 
ţigară. 

— Suntem în America, începu Valentin, în ţara aurului, unde, 
cu îndrăzneală şi deşteptăciune, în câţiva ani, un om poate să-şi 
agonisească o avere princiara. Tu însă eşti îndrăgostit şi o cauţi 

pe aceia pe care o iubeşti. Foarte frumos! Asta nu poate strica 
planurile noastre... dimpotrivă! 

— Cum aşa? 

— Foarte simplu. Dona Rosario, sau cum o mai cheamă, e 
bogată, nu? 

— Fără îndoială. 

— Stai. Să ne înţelegem. Nu e bogata ca la noi, unde faci pe 
nebunul dacă ai 40-50.000 de livre rentă... ci eu înţeleg bogată 
ca aici de zece, sau de douăzeci de ori milionară!... 

— Unde vrei să ajungi? 

— Păi dac-o găsim, pentru că o vom găsi, fireşte că-i vei cere 
mâna, arătând că şi averea ta e egală cu a el! 

— Uite, la asta nu m-am gândit! 

— Ştiu. Eşti îndrăgostit şi ca mai toţi oamenii atinşi de boala 
asta, nu te gândeşti decât la aceia pe care o iubeşti, dar vezi că 
mai sunt şi eu pe aici. lată de ce de câte ori mi-ai vorbit tu de 
dragoste, eu ţi-am vorbit de avere. 

— Şi cum am putea face avere? 

— Insfársit, al nostru eşti! râse Valentin. 

— Nu cunosc nici un meşteşug, mărturisi Luis. 

— Nici eu. Nu te speria însă. În viaţă reusesti mai întotdeauna 
în chestiunile pe care nu le cunoşti! 


Numărul viitor din „Răscoala pieilor roşii” va fi intitulat: 

